การเคลื่อนย้ายตู้เย็น การเตรียมตู้เย็นเพื่อเคลื่อนย้าย
หนึ่งในอุปกรณ์ขนย้ายที่ดีที่สุดที่จะใช้คือรถเข็นดอลลี่สำหรับตู้เย็น ซึ่งสามารถรับมือกับน้ำหนักของตู้เย็นได้ และอำนวยความสะดวกระหว่างการเคลื่อนย้าย โดยเฉพาะอย่างยิ่งถ้าต้องมีการขนย้ายตู้เย็นลงบันได  ใช้รถเข็นดอลลี่อะไรก็ได้ที่มีสายรัดด้วย แต่ให้แน่ใจว่าฐานมีขนาดใหญ่พอที่จะวางด้านล่างของตู้เย็นไว้บนนั้นได้อย่างปลอดภัยและสายรัดนั้นมีขนาดใหญ่พอที่จะยึดตู้เย็นได้อย่างปลอดภัย สิ่งสำคัญมากคือฐานต้องมีขนาดใหญ่พอเพราะว่าคุณต้องรักษาให้ตู้เย็นตั้งตรงไว้เพื่อป้องกันไม่ให้สารทำความเย็นรั่ว ถ้าคุณไม่มีรถเข็นดอลลี่สำหรับเคลื่อนย้ายแล้วล่ะก็ คุณต้องเช่า แม้ว่าจะมีการสายรัดสำหรับเคลื่อนย้ายที่สามารถนำมาใช้รัดตู้เย็นไว้บนหลังของคุณได้ในทางทฤษฎี แต่การซื้อสายรัดสำหรับเคลื่อนย้ายนั้นจะมีราคาแพงกว่าและอันตรายกว่าการยืมรถเข็นดอลลี่ อย่าพยายามเคลื่อนย้ายมันโดยไม่ได้ใช้รถเข็นดอลลี่ คุณน่าจะเลื่อนรถเข็นดอลลี่ไปรองใต้ตู้เย็นส่วนใหญ่ได้เลย โดยค่อยๆ ยกขึ้นถ้าจำเป็น ผูกตู้เย็นไว้กับรถเข็นดอลลี่โดยใช้สายรัดหรือสายรัดของยางยืด ให้แน่ใจว่าคุณเอียงตู้เย็นให้น้อยที่สุดตอนยกและเอาวางบนรถเข็นดอลลี่ รักษาตำแหน่งให้ตั้งตรงเพื่อให้แน่ใจว่าน้ำมันจะไม่รั่วซึมเข้าไปในท่อระบายความร้อน  ห้ามเคลื่อนย้ายโดยตะแคงหรือหงายตู้เย็นไม่ว่าด้วยเหตุผลใดๆ ก็ตาม เพราะว่าน้ำมันในคอมเพรสเซอร์อาจจะไหลเข้าไปในท่อระบายความร้อน เมื่อวางตู้เย็นกลับสู่ตำแหน่งตั้งตรง น้ำมันอาจจะระบายออกจากท่อระบายความร้อนได้ไม่หมด และตู้เย็นจะไม่ทำความเย็นอย่างเหมาะสม ถ้าหลีกเลี่ยงการวางตู้เย็นตะแคงไม่ได้ ก็ให้พยายามทำมุมตั้งขึ้นถ้าเป็นไปได้ วางกล่องหรือเฟอร์นิเจอร์ขนาดใหญ่ไว้ใต้ส่วนบนของตู้เย็นเพื่อช่วยหนุนให้มันตั้งขึ้นบ้าง เมื่อคุณเกี่ยวตู้เย็นติดกับรถเข็นดอลลี่แล้ว ให้เข็นช้าๆ ไปที่รถบรรทุกที่คุณใช้ขนย้ายโดยเคลื่อนย้ายไปข้างหน้า สิ่งสำคัญคือต้องเคลื่อนที่ไปในทิศทางที่ตรงกันข้ามกับการเอียงเพื่อรักษาความปลอดภัยให้มากที่สุด ให้ผู้ช่วยคอยพยุงอีกด้านหนึ่ง บอกคุณผ่านสิ่งที่กีดขวาง และช่วยยึดตู้เย็นไว้ เพื่อย้ายตู้เย็นลงบันไดนั้นให้เคลื่อนลงทีละขั้น ผู้ช่วยของคุณจะลดความเร็วลงทีละขั้น ควรจะมีคนสองคนอยู่หน้ารถเข็นดอลลี่และอีกคนหนึ่งอยู่ด้านหลัง จับที่จับไว้ และปล่อยลงอย่างช้าๆ สื่อสารกันดังๆ และอย่าเดินเร็วเกินไป ไม่ว่าคุณจะขนย้ายตู้เย็นใส่รถกระบะหรือรถบรรทุกก็ตาม ให้ขนใส่พื้นกระบะโดยวางรถเข็นดอลลี่ไว้ระหว่างขอบของพื้นกระบะรถบรรทุกกับตู้เย็น รถบรรทุกสำหรับขนย้ายควรจะมีทางลาดขึ้นไปยังรถบรรทุกที่คุณสามารถเข็นขึ้นได้ง่าย แต่ถ้าไม่มี คุณจะต้องใช้ความระมัดระวังอีกสักหน่อย  คุณต้องขึ้นไปบนพื้นกระบะและให้อย่างน้อยสองคนอยู่บนพื้นดินเพื่อยกตู้เย็นตรงขึ้นไปบนพื้นกระบะรถบรรทุก ประสานงานกันและยกขึ้นพร้อมกัน ดึงที่จับของรถเข็นดอลลี่ขึ้นตรงๆ ในขณะที่ผู้ช่วยที่อยู่บนพื้นดินยกฐานและดันกลับเข้าในพื้นกระบะ ควรจะมีผู้ช่วยอีกคนหนึ่งอยู่กับคุณด้วยเช่นกันเพื่อให้แน่ใจว่าตู้เย็นไม่หล่นใส่คุณ ยึดตู้เย็นไว้ในรถบรรทุกให้ตั้งตรง ถ้าคุณสามารถปล่อยให้มันเกี่ยวติดอยู่กับรถเข็นดอลลี่ได้ นั่นจะเพิ่มความปลอดภัยและความมั่นคงให้กับตู้เย็นได้ แต่ถ้าคุณไม่สามารถทำได้ ให้รัดไว้กับเฟอร์นิเจอร์หรืออุปกรณ์เคลื่อนย้ายอื่นๆ หรือรัดไว้กับที่โดยใช้สายรัดของยางยืด วางตู้เย็นลงและย้ายไปไว้ที่ใหม่เช่นเดียวกับตอนที่คุณเคลื่อนย้ายมันออกมา ปล่อยทิ้งไว้อย่างน้อย 3 ชั่วโมงก่อนเสียบปลั๊ก เพื่อให้น้ำมันและของเหลวไหลกลับเข้าไปในคอมเพรสเซอร์ได้ และป้องกันไม่ให้เครื่องใช้เกิดความเสียหาย โดยอาจจะใช้เวลาประมาณ 3 วันเพื่อให้ตู้เย็นกลับสู่อุณหภูมิความเย็นที่เหมาะสมและใช้งานได้ ควรจะเอาของทุกอย่างออกจากตู้เย็นก่อนพยายามเคลื่อนย้าย ให้แน่ใจว่าทั้งตู้เย็นและช่องแช่แข็งไม่มีอาหาร เครื่องปรุงรส ถาดน้ำแข็ง และสิ่งอื่นๆ ที่อาจจะส่งเสียงกรอกแกรกและเพิ่มน้ำหนักได้ เอาของที่ติดอยู่ด้านนอกตู้เย็นออกด้วย เช่น แม่เหล็ก เป็นต้น  ถ้าในตู้เย็นมีของที่เน่าเสียง่าย ให้กินให้หมดหรือให้คนอื่นไป ถ้าคุณกำลังย้ายบ้านครั้งใหญ่แล้วล่ะก็ การเอาสิ่งที่คุณกินไม่หมดตอนนี้ทิ้งไปเลยน่าจะง่ายกว่า ถ้าคุณอยากเคลื่อนย้ายตู้เย็นเป็นระยะทางสั้นๆ ในห้องเดียวกันเพื่อทำความสะอาดด้านหลัง หรือจัดห้องครัวใหม่ ก็ยังต้องเอาของออกอยู่ดี และเอาวางไว้บนเคาน์เตอร์ นี่จะทำให้การเคลื่อนย้ายปลอดภัยขึ้นและคุณจะไม่เสี่ยงที่จะทำตู้เย็นล้มคว่ำ ใช้ล้อเลื่อนและวางไว้ใต้ขาตู้เย็นเพื่อเคลื่อนย้าย ขยับตู้เย็นออกให้พอที่จะถอดปลั๊กได้ แล้วก็แค่เลื่อนไปไว้ที่ที่คุณต้องการ ถอดชิ้นส่วนที่ถอดได้ทั้งหมดจากข้างในตู้เย็นออก ได้แก่ ชั้นวาง ถาด และส่วนที่หลวมและขยับได้อื่นๆ ช่องเก็บของ และช่องแยกของต่างๆ ใช้ผ้าขนหนูห่อป้องกันชั้นวาง จากนั้นติดป้ายและกองซ้อนกันอย่างระมัดระวัง คุณยังอาจจะเลือกติดเทปยึดชั้นวางให้แน่นแทนการถอดออกก็ได้ แต่แนะนำให้ถอดออกทั้งหมดและบรรจุแยกต่างหาก นี่อาจเป็นตัวเลือกที่ดีแต่ก็ขึ้นอยู่กับตู้เย็นของคุณ ถ้าพวกมันค่อนข้างติดแน่น ให้ลองติดเทปพวกมันยึดไว้อยู่กับที่และจะทำให้ขนย้ายน้อยชิ้นลงด้วย ม้วนสายไฟให้แน่นหนาและพันเทปไว้เป็นม้วนให้แน่นเพื่อให้แน่ใจว่ามันอยู่กับที่ในขณะเคลื่อนย้าย ถ้าตู้เย็นของคุณมีเครื่องทำน้ำแข็ง ให้ถอดออกจากแหล่งน้ำด้วย ถ้ามีน้ำแข็งก่อตัวขึ้นในช่องแช่แข็งเป็นจำนวนมาก คุณจะต้องละลายน้ำแข็งก่อนจะเคลื่อนย้ายต่อไป โดยปกติจะใช้เวลา 6-8 ชั่วโมงกว่าจะเสร็จ ดังนั้นให้แน่ใจว่าคุณมีเวลามากพอก่อนที่จะเคลื่อนย้าย ทางที่ดีที่สุดคือให้ทำในคืนก่อนจะเคลื่อนย้ายเพื่อจะได้มีเวลาพอที่จะละลายน้ำแข็งข้ามคืน และคุณสามารถเช็ดข้างในตู้เย็นในตอนเช้าได้ อย่าเสียเวลาที่มีค่าในการย้ายเพื่อมาเช็ดถูตู้เย็นมากเกินไป แต่นี่ก็เป็นโอกาสที่ดีที่จะทำความสะอาดอย่างทั่วถึงก่อนที่คุณจะย้ายมันไปไว้ที่ใหม่ ในขณะที่ละลายน้ำแข็งในช่องแช่แข็ง ให้เช็ดลิ้นชักและพื้นผิวภายในด้วยสารฆ่าเชื้อ ใช้เชือกหรือสายรัดของยางยืดที่แข็งแรงรัดประตูตู้เย็นและประตูช่องแช่แข็งให้ปิด ถ้าตู้เย็นของคุณเป็นแบบสองประตู ก็ให้ผูกที่จับประตูเข้าด้วยกันด้วย ระวังอย่ารัดตู้เย็นแน่นเกินไป ไม่อย่างนั้นประตูอาจจะเบี้ยวคดได้ ไม่แนะนำให้ใช้เทปสำหรับยึดประตู เนื่องจากอาจจะทำให้เกิดความเสียหายต่อพื้นหน้าเคลือบเงาของตู้เย็นหรือทิ้งเศษตกค้างไว้ ถ้าการเคลื่อนย้ายมีกำหนดว่าจะใช้เวลานานกว่าหนึ่งวัน แนะนำให้เปิดประตูแง้มไว้เล็กน้อยเพื่อให้อากาศถ่ายเทและป้องกันไม่ให้เชื้อราหรือเห็ดราขึ้นข้างในตู้เย็น เนื่องจากต้องยกตู้เย็นตั้งขึ้นและใช้รถเข็นดอลลี่เพื่อขนย้าย ซึ่งคุณอาจจะคิดว่าทำคนเดียวก็ได้ แต่จะปลอดภัยกว่าเสมอถ้ามีผู้ช่วยในการยกของหนักๆ และขนพวกมันผ่านประตู ผ่านมุมโน้นมุมนี้ ลงบันได และเอาใส่รถบรรทุก การเคลื่อนย้ายตู้เย็นเป็นงานสำหรับคนอย่างน้อยสองคน
ใช้รถเข็นดอลลี่สำหรับเคลื่อนย้าย. ขยับตู้เย็นออกจากผนังและยึดเข้ากับรถเข็นดอลลี่. ค่อยๆ เอียงตู้เย็น. ขนตู้เย็นใส่รถบรรทุก. ย้ายตู้เย็นไปไว้ที่ใหม่. เอาของออกจากตู้เย็นให้หมด. ถอดชั้นวางออก. ถอดปลั๊กตู้เย็นออก. ถ้าจำเป็นให้ละลายน้ำแข็งในช่องแช่แข็ง. ปิดและยึดประตูให้แน่นหนา. หาคนช่วย.
https://www.wikihow.com/Move-a-Refrigerator https://www.wikihow.com/Move-a-Refrigerator
Moving the Fridge Preparing the Fridge to Move